bråsott
Store norske leksikon,Biologi,Veterinærmedisin,Produksjonsdyrhelse,Småfehelse
Bråsott er en akutt infeksjonssykdom hos sau. Den ytrer seg ved heftig mage-tarmbetennelse og blødninger i indre organer og muskulaturen og viser høy dødelighet.
Bråsott fremkalles av bakterien Clostridium septicum, (tidligere kalt Bacillus gastromycosis ovis) og opptrer mest senhøstes på beite. Bråsott spiller stor økonomisk rolle i Skottland, på Island og Færøyene og i Vest-Norge.Stadsdyrlege Ivar Nielsen i Bergen brakte allerede på slutten av 1800-tallet klarhet i sykdommens årsaksforhold og la grunnlaget for vaksinasjon som brukes med stort hell i bekjempelsen av sykdommen. Les mer i Store norske leksikon sau Clostridium